Syrfëwr mewn triniaethau adfer | Go Construct
Syrfëwr mewn triniaethau adfer
Sut i ddod yn Syrfëwr mewn triniaethau adfer
Nid oes angen unrhyw gymwysterau ffurfiol i fod yn syrfëwr mewn triniaethau adfer; fodd bynnag, efallai y byddwch am gwblhau cyrsiau TGAU mewn Mathemateg a Saesneg, neu gymwysterau cyfatebol fel Bagloriaeth Cymru neu Gymwysterau Cenedlaethol yr Alban.
Byddai profiad ym maes gosod cyrsiau gwrth-leithder, gwaith plymwr neu iechyd a diogelwch yn fanteisiol. Mae cyrsiau hyfforddi penodol ar gael sy'n meithrin sgiliau'r rheini sydd â phrofiad o waith adfer ac adeiladu yn y maes hwn. Mae hwn yn llwybr gyrfa arbennig o gadarnhaol i bobl sydd â rhywfaint o brofiad ym maes gosod cyrsiau gwrth-leithder.
Beth mae Syrfëwr mewn triniaethau adfer yn ei wneud?
Cynorthwyo rheolwyr safleoedd ar fanylion technegol
Profi samplau safle
Cydgysylltu â gwahanol dimau
Creu cynllun gweithredu
Nodi plâu
Cynghori ar driniaethau addas
Yn nodweddiadol, mae syrfewyr mewn triniaethau adferol yn gweithio oddeutu 40 awr yr wythnos, fel arfer rhwng 9am a 6pm.
Mae'n anghyffredin y bydd angen gweithio dros nos neu ar benwythnos ond gallai fod angen o dan amgylchiadau eithriadol.
Mae Mark Smith yn Syrfëwr Adfer yn Yorkshire Dampcourse
Gall syrfewyr mewn triniaethau adfer sydd newydd hyfforddi ennill oddeutu £23,000-£30,000.
Gall syrfewyr mewn triniaethau adfer hyfforddedig â phrofiad ennill oddeutu £30,000-£50,000.
Rwy'n archwilio adeiladau er mwyn dod o hyd i ddiffygion, yn enwedig problemau lleithder a phydredd ffwngaidd/plâu o bryfaid ar bren. Gall hyn amrywio o archwilio un wal i archwiliad lleithder a phren llawn, a all gynnwys mynd i leoedd gwag o dan loriau er mwyn archwilio pren lloriau. Mae fy rôl hefyd yn cynnwys siarad â chleientiaid, ac rwy'n treulio llawer iawn o amser yn ysgrifennu adroddiadau ac yn gyrru o un arolwg i'r llall.
Nid yw fy swydd byth yn ddiflas ac mae'r amser yn hedfan! Rwy'n treulio tua hanner fy amser allan o'r swyddfa a'r hanner arall yn ceisio cwblhau fy holl adroddiadau. Felly nid wyf yn eistedd y tu ôl i ddesg drwy'r dydd, ac rwy'n hoff o hynny. Rwyf hefyd yn cwrdd â phobl newydd a diddorol, ac, yn fwy na thebyg, rhan orau'r swydd yw pan fyddaf yn helpu i ddatrys problem yng nghartref cleient a chael adborth da. Rwyf hefyd yn cael gweld pob math o adeiladau gwahanol, yn fach ac yn fawr.
Prysur iawn. Rwy'n treulio'r awr gyntaf yn paratoi ar gyfer yr arolygon y byddaf yn eu cynnal y diwrnod hwnnw ac yn rhoi trefn ar y cyfarpar. Wedyn, rwyf fel arfer yn gwneud tri neu bedwar arolwg y dydd, sy'n cynnwys gyrru i bob lleoliad, cynnal archwiliad a gwneud nodiadau. Wedyn rwy'n recordio'r canfyddiadau ar lafar ar fy ffôn a'i anfon drwy e-bost i'r swyddfa lle cânt eu teipio. Fel arfer, rwy'n cyrraedd yn ôl i'r swyddfa tua 2-3pm ac yn ysgrifennu adroddiadau, llunio cynlluniau llawr, paratoi dyfynbrisiau ac ateb unrhyw ymholiadau drwy e-bost.
Mae sgiliau rheoli amser a sgiliau trefnu yn bwysig iawn yn y swydd hon, neu fel arall ni fyddech yn cyflwyno adroddiadau i'r cleientiaid ar amser. Mae sgiliau ysgrifennu adroddiadau, gwybodaeth dechnegol, sgiliau cyfathrebu da, llygad craff a sgiliau arsylwadol hefyd yn bwysig.
Bûm yn gweithio mewn archfarchnadoedd ac mewn ffatri cyn penderfynu mynd i'r brifysgol fel myfyriwr aeddfed ac astudio ar gyfer gradd mewn Arolygu Adeiladau. Ar yr adeg honno, roedd gennyf ddiddordeb mewn patholeg adeiladau a phydredd pren, ac enillais wobr am ysgrifennu traethawd hir am forgrug gwyn. Yn anffodus, graddiais ar ddechrau'r wasgfa gredyd, ac roeddwn yn ei chael yn anodd iawn cael swydd yn y diwydiant adeiladu, felly bûm yn rhedeg fferm berlysiau organig ym Mhortiwgal am ddwy flynedd! Roeddwn yn awyddus i weithio yn y diwydiant adeiladu o hyd, a chlywais am fy swydd bresennol drwy hen ffrind o'r brifysgol, gwnes gais am y swydd a chefais fy nghyfweliad cyntaf o Bortiwgal dros Skype. Hedfanais i Loegr ar gyfer fy ail gyfweliad a chefais gynnig y swydd.
Yn academaidd, cael fy ngradd BSc (Anrhydedd) a'm cymwysterau Syrfëwr Trwyddedig mewn Triniaethau Adfer (CSRT) a Syrfëwr Trwyddedig mewn Dyfrglosio Strwythurau (CSSW) ac ennill gwobr myfyriwr y flwyddyn CSRT yn 2015.
Yn broffesiynol, cystadlu yn erbyn dau gwmni cenedlaethol ac ennill prosiect gwerth £8000 i'n cwmni ni.
Rwy'n gobeithio dod yn Gyfarwyddwr yn Yorkshire Dampcourse, a hoffwn hefyd gymryd mwy o ran yng ngweithgareddau'r Gymdeithas Gofal Eiddo (PCA).
Enillwch gymwysterau wrth weithio, oherwydd bydd hynny'n rhoi cydbwysedd da o wybodaeth dechnegol a sgiliau ymarferol i chi, a pheidiwch â bod ofn gofyn llawer o gwestiynau.
Y rôl hon Syrfëwr mewn triniaethau adfer Mae syrfewyr mewn triniaethau adfer yn ymweld â safleoedd i bennu lefel unrhyw d...